cyanic-selkie/wikianc huggingface dataset:
Νταγκ Μάξτεντ
Βιογραφικά στοιχεία
Οι γονείς του (William E. Maxted και Frances, το γένος Webb) μετανάστευσαν στην Αυστραλία όταν εκείνος βρισκόταν στην ηλικία των 11 ετών. Εκεί ολοκλήρωσε εγκύκλιες σπουδές στο Norwood School και αποφοίτησε από τη Σχολή Καλών Τεχνών της βόρειας Αυστραλίας, στην οποία και διδάχθηκε σχέδιο από τους Ivor Hele και Millward Gray. Εκεί γνωρίστηκε με τους μετέπειτα καλλιτέχνες των κόμικς Phillip Wearne και Max Judd. Κατόπιν υπηρέτησε στον Β’ Π.Π. και ακολούθως έπιασε δουλειά σε μία βιομηχανία ψυγείων ως μηχανικός, αλλά τότε τον πλησίασε ο Wearne και του πρότεινε να δουλέψει ως εικονογράφος για τον εκδότη H.E. Hoffman, για λογαριασμό του οποίου δημιούργησε το 1944 τις πρώτες του εικονογραφημένες σειρές «Dick Weston», «Star Report» και «Big Rick Roland»με πρωταγωνιστές τους αντίστοιχους χαρακτήρες. Προηγούμενα, είχε συνεισφέρει στις σειρές «Uncle Si», «The Family Next Door», «Pirate Pete» και «Rollo of the Big Top» του ίδιου ιδιοκτήτη. Το 1947 έφτιαξε τη δική του εταιρεία («Ben Barbary Bushranger Comics» ) όπου δημοσίευσε τις σειρές «Vesta the Vesuvian», «Captain Carver», «Little Bosco» και «Peter Dragon of Scotland Yard», έως το 1949. Τη δεκαετία του ’50 απασχολήθηκε και στο χώρο της διαφήμισης, ενώ ανέλαβε καλλιτεχνικός διευθυντής του εκδοτικού οίκου «Rigby» (1958). To 1962 γύρισε στη Μεγάλη Βρετανία και εργάσθηκε για την εταιρεία «IPC» σχεδιάζοντας κυρίως αθλητικού περιεχομένου ιστορίες, όπως  τις «Legge’s Eleven», «Yellowknife of the Yard», «Come On, Coggin!», «The Sludgemouth Sloggers», «Drifter Long», «Uncle Ironsides», «His Sporting Lordship», «Typhoon Tracey», «The Hard Man», «Charlie Peace», «Nutty Slack» για τα περιοδικά «Valiant», «Buster», «Smash!», «Tiger» «Hurricane» και «Roy of the Rovers». Το 1983 επέστρεψε οικογενειακώς στην Αυστραλία, όπου ζωγράφιζε από χόμπι στη σύνταξή του.
Απεβίωσε το 1999 σε ηλικία 85 ετών.
Παραπομπές
Κατηγορία:Βρετανοί δημιουργοί κόμικς
Μορίς Λαμάρς
Ο Μορίς Λαμάρς (Maurice LaMarche, 30 Μαρτίου 1958) είναι Καναδός ηθοποιός, ο οποίος δανείζει αποκλειστικά τη φωνή του, και πρώην stand-up κωμικός. Είναι γνωστός για τη δουλειά του στο Futurama, στο The Real Ghostbusters, στο Captain Planet and the Planeteers, στο Hey Arnold! και στο Animaniacs.
Πρώτα χρόνια
Ο Λαμάρς γεννήθηκε στο Τορόντο, Οντάριο του Καναδά, αλλά η οικογένειά του σύντομα μετά τη γέννησή του μετακόμισε στο Timmins, Οντάριο. Τα παιδικά χρόνια του Λαμάρς ήταν γεμάτα από το δικό του "μικρό κόσμο από καρτούνς και τηλεόραση της δεκαετίας του 1960". Ανακάλυψε το ταλέντο του ως μίμος τυχαία στο Λύκειο, όταν μερικοί φίλοι του τον προέτρεψαν να συμμετάσχει σε μία παράσταση του σχολείου. Το νούμερο που πραγματοποίησε ήταν "διασημότητες ως σερβιτόροι", το οποίο συνέχισε να χρησιμοποιεί μέχρι το τέλος της καριέρας του ως όρθιος κωμικός.
Παραπομπές
Κατηγορία:Κωμικοί Κατηγορία:Αμερικανοί άνδρες ηθοποιοί φωνής Κατηγορία:Καναδοί άνδρες ηθοποιοί κινηματογράφου Κατηγορία:Καναδοί άνδρες ηθοποιοί τηλεόρασης Κατηγορία:Καναδοί άνδρες ηθοποιοί φωνής
Εθνική και Πανεπιστημιακή Βιβλιοθήκη της Βοσνίας-Ερζεγοβίνης
Η Εθνική και Πανεπιστημιακή Βιβλιοθήκη της Βοσνίας και Ερζεγοβίνης (NUL) (Βοσνιακά, Κροατικά και Σερβικά: Nacionalna i univerzitetska biblioteka Bosne i Hercegovine / Национална и универзитетска библиотека Босне и Херцеговине) είναι η εθνική βιβλιοθήκη της Βοσνίας και Ερζεγοβίνης με έδρα το Σεράγεβο. Kατά τη διάρκεια της πολιορκίας του Σεράγεβο, τη νύχτα από 25 προς 26 Αυγούστου 1992, μέλη του Στρατού της Δημοκρατίας της Σέρπσκα βομβάρδισαν τo Σεράγεβο όπου βρισκόταν η βιβλιοθήκη εκείνη την εποχή. Από την επίθεση, πολλά από τα αρχεία και της βιβλιοθήκης καταστράφηκαν.
Ιστορία
Η κατασκευή του κτιρίου ξεκίνησε το 1892 και ολοκληρώθηκε το 1894. Το κτίριο καταλαμβάνει πλήρως το τριγωνικό σχήμα του οικοπέδου με μικρές λοξότμητες στις γωνίες. Μια κεντρική εξαγωνική αυλή, καλυμμένη με μεγάλο γυάλινο τρούλο, συνθέτει το κτίριο που αναπτύσσεται σε τέσσερα επίπεδα από το ημιυπόγειο. Στην αρχή το κτίριο στέγαζε την τοπική αυτοδιοίκηση. Το 1914, ο αρχιδούκας Φραντς Φερδινάνδος της Αυστρίας, διάδοχος του Αυστροουγγρικού θρόνου, δολοφονήθηκε στην πόρτα του κτηρίου.
Η Vijećnica ως εθνική βιβλιοθήκη
Από τις 31 Οκτωβρίου 1945, η Εθνική Βιβλιοθήκη της Γιουγκοσλαβικής Δημοκρατίας της Βοσνίας-Ερζεγοβίνης είχε ήδη ιδρυθεί με κανονισμό, μέσω της Επίσημης Εφημερίδας της Γιουγκοσλαβικής Δημοκρατίας της Βοσνίας-Ερζεγοβίνης. Aπό το 1951 το κτίριο Vijećnica άρχισε να λειτουργεί ως βιβλιοθήκη.
Σύμφωνα με τις διατάξεις για τη νόμιμη κατάθεση, το ίδρυμα έλαβε όλα τα αντίγραφα των εκδόσεων που τυπώθηκαν στη Γιουγκοσλαβική Δημοκρατία. Από το 1957 έλαβε επίσης παραστάσεις της Πανεπιστημιακής Βιβλιοθήκης, με αποτέλεσμα να γίνει Εθνική και Πανεπιστημιακή Βιβλιοθήκη. Tο 1992 η Βιβλιοθήκη, διέθετε περίπου 1.500.000 τόμους βιβλίων γενικής και επιστημονικής βιβλιογραφίας, αναφοράς και πλήθος χειρογράφων, περιοδικών και αρχειακών εντύπων που σχετίζονταν με την ιστορία της Βοσνίας Ερζεγοβίνης, της Γιουγκοσλαβίας και της Οθωμανικής Αυτοκρατορίας. Φιλοξενούσε επίσης σπάνιες συλλογές βιβλίων, οι οποίες περιελάμβαναν αρχέτυπα και πολυάριθμα οπτικοακουστικά και μουσικές παρτιτούρες. Επιπλέον, είχε στην κατοχή της μια σειρά από επίσημα και σημαντικά αρχεία για την πολιτιστική ιστορία της χώρας, όπως ιδιωτικά έντυπα από Βόσνιους συγγραφείς, επιστολές, αδημοσίευτα κείμενα, διηγήματα, ποιήματα και έργα «ανώνυμων συγγραφέων». Να προστεθεί επίσης ότι διέθετε μια συλλογή αρχείων αποτελούμενη από δημόσιες ανακοινώσεις, καρτ-ποστάλ, αφίσες, μοιρολόγια, φωτογραφίες, ανακοινώσεις, αρχιτεκτονικά σχέδια και χάρτες της πόλεως του Σεράγεβο. Εκτός από όλα αυτά, η βιβλιοθήκη είχε αποκτήσει εγχώρια και ξένα βιβλία και περιοδικά, διδακτορικές διατριβές, επιστημονικές και κυβερνητικές εργασίες και διεθνείς δημοσιεύσεις, μεταξύ άλλων από την UNESCO και τα Ηνωμένα Έθνη.
Παραπομπές
Κατηγορία:Βιβλιοθήκες στη Βοσνία και Ερζεγοβίνη Βοσνία
Νόμοι στις Πράξεις της Ουαλίας
Οι Νόμοι στις Πράξεις της Ουαλίας 1535 - 1542 (Ουαλικά: Y Deddfau Cyfreithiau yng Nghymru, Αγγλικά: Laws in Wales Acts) ήταν κοινοβουλευτικά μέτρα, με τα οποία το Πριγκιπάτο της Ουαλίας προσαρτήθηκε στο Βασίλειο της Αγγλίας, το νομικό σύστημα της Αγγλίας και οι κανόνες της αγγλικής διοίκησης εισήχθησαν στην Ουαλία. Η πρόθεση ήταν να δημιουργηθεί μια ενιαία κρατική και νομική δικαιοδοσία. Οι Πράξεις ψηφίστηκαν κατά τη διάρκεια της βασιλείας του βασιλιά Ερρίκου Η' της Αγγλίας, ο οποίος καταγόταν από την Ουαλική δυναστεία των Τυδώρ, και μερικές φορές αναφέρονται ως οι Πράξεις της Ένωσης.
Παραπομπές
Κατηγορία:Ιστορία της Ουαλίας
Βάσος Δασκαλάκης
Ο Βάσος Δασκαλάκης (1897–1944) ήταν Έλληνας πεζογράφος και μεταφραστής.
Βιογραφικά στοιχεία
Γεννήθηκε το 1897 στον Κάβαλο της Μάνης. Μετά τον θάνατο του πατέρα του Δημοσθένη Δασκαλάκη ο οποίος ήταν δημοδιδάσκαλος, αλλά και της μητέρας του που είχε πεθάνει στη γέννα του μικρότερου του αδελφού το 1899, ο Βάσος μεγάλωσε σε συγγενείς του στην Αρεόπολη. Μετανάστευσε σε συγγενείς του στο Λαύριο και εργάστηκε στα μεταλλεία της πόλης. Έμαθε ξένες γλώσσες παρακολουθώντας μαθήματα νυχτερινών σχολείων, αλλά και διδασκόμενος μόνος του ως αυτοδίδακτος. Έτσι ολοκλήρωσε τη μόρφωσή του, και διορίστηκε στο Υπουργείο Γεωργίας. Τότε άρχισε να ασχολείται με τα γράμματα, και κυρίως μεταφράσεις έργων ξένων λογοτεχνών. Πέθανε στην Αθήνα το 1944.
Εργογραφία
Από τις σημαντικότερες μεταφράσεις του ήταν αυτές έργων των Νορβηγών Κνουτ Χάμσουν και Ερρικου Ίψεν. Τα δικά του πρωτότυπα έργα είναι ελάχιστα. Πέρα από το μυθιστόρημα Οι ξεριζωμένοι που εκδόθηκε το 1930, δημοσίευσε και τέσσερα διηγήματα σε λογοτεχνικά περιοδικά. Στο έργο Οι ξεριζωμένοι συνδυάζει αυτοβιογραφικά στοιχεία μαζί με στοιχεία και προβληματισμούς από την κοινωνία της εποχής. Αν και η γραφή του είναι δραματική, αποφεύγει τα μελοδραματικά στοιχεία και χρησιμοποιεί νηφάλιες περιγραφές των βιωμάτων του χαρακτήρα. Το 1923, μαζί με τον Φώτη Κόντογλου, ίδρυσε το περιοδικό Φιλική Εταιρεία, ενώ υπήρξε συνεργάτης του Εγκυκλοπαιδικού Λεξικού Ελευθερουδάκη. Υπήρξε και γενικός γραμματέας της Ελληνικής Εταιρείας Λογοτεχνών.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες μεταφραστές
Σκούπι Αχαΐας
thumb|right|200px|Προτομή του Γεωργίου Α. Παπανδρέου ευρισκόμενη στην πλατεία του νέου χωριού της Πάου. Ο Πάος, γνωστότερος με την παλιά του ονομασία Σκούπι, είναι παλιός, εγκαταλελειμμένος πλέον, παραδοσιακός οικισμός της Αχαΐας.
Εγκαταλείφθηκε στις αρχές της δεκαετίας του 1970 από τους κατοίκους του, που, μαζί με τους κατοίκους των γειτονικών χωριών Βεσίνι και Δεχούνι, εγκαταστάθηκαν στον νεόδμητο οικισμό της Πάου (πρώην: Νέος Πάος) που φτιάχτηκε γι' αυτούς από το κράτος στη θέση "Χαλιάδες" του "Σκουπέικου Κάμπου".
Εγκαταλείφθηκε κυρίως λόγω των εδαφικών κατολισθήσεων που απειλούσαν το χωριό και τους κατοίκους του. Πλέον, μόνο 1-2 οικογένειες βοσκών χρησιμοποιούν κάποια από τα σπίτια του χωριού και για λίγους μήνες ενώ τα υπόλοιπα είτε έχουν μετατραπεί σε στάβλους είτε έχουν καταρρεύσει.
Τοποθεσία
Είναι πετροκτισμένο κλιμακωτά σε προσήλια πλευρά βαθιού φαραγγιού, έχοντας στενό ανοιχτό ορίζοντα μόνο προς τα νότια, προς τον "Σκουπέικο Κάμπο", και περικυκλώνεται από τα βουνά "Άγιος Αθανάσιος" (στα δυτικά), "Ράχες" (στα βόρεια) και "Τρίφτα" στα ανατολικά. Από αυτά τα βουνά πηγάζουν τα ρυάκια "Αιτία" και "Αχνίτικο" τα οποια διασχίζουν το χωριό και αποτελούν τις πηγές του ποταμού Πάου ή Σκουπέικου.
Είναι χτισμένο σε υψόμετρο 820 μέτρων περίπου, στον "Σκουπέικο Κάμπο" τρία χιλιόμετρα περίπου πιο πάνω από την Εθνική Οδό Πατρών-Τριπόλεως και τον νέο οικισμό της Πάου.
Eγγύς του βρίσκονται επίσης οι οικισμοί της Δημοτικής Κοινότητας Σειρών στην Δημοτική Ενότητα Αροανίας, ο παραδοσιακός οικισμός Βεσίνι, τα χαλάσματα του χωριού Δεχούνι, οι μικροί οικισμοί: Δεχουναίικα, Μπάφι και Βεσιναίικα (Ποταμιά), το κεφαλοχώρι της Δάφνης (Στρέζοβα), τα Νάσια και οι οικισμοί της Χόβολης.
Βόρεια του χωριού βρίσκεται η Αλέσταινα.
Ιστορικά στοιχεία
Κατά την αρχαιότητα υπήρχε στην περιοχή, στη θέση "Σκουπίτσιο", η αρχαία πόλη της Πάου. Το χωριό βρίσκεται σε αυτήν τη θέση από τα τέλη του 17ου αιώνα-αρχές 18ου αιώνα ενώ παλιότερα βρισκόταν σε άλλη θέση εντός της περιφέρειάς του.
Στην περιφέρεια του χωριού είχε κτήματα πριν το 1821 ο Αμούσαγας από την Τρίπολη. Κάτοικοι του χωριού πολέμησαν το 1821 στην πολιορκία της Πάτρας. Σκουπιώτες κάτοικοι, όπως οι Ιω. Αποστολόπουλος, Δ. Αποστολόπουλος, Πανούτσος Καλαβέσιος, Πανάγος Κοκκίνης (Παπαδόπουλος), Σταύρος Σταυρόπουλος, Βασ. Τάγαρης καθώς και ο Μουρλογεώργης, πολέμησαν υπό τον Κανέλλο Δεληγιάννη στην πολιορκία του Λάλα και αλλού. Το Σεπτέμβρη του 1827 κάηκαν οι 15 από τις 25 κατοικίες του χωριού από το στράτευμα του Ιμπραήμ.
Ο οικισμός απείχε μία ώρα και ένα τέταρτο δρόμο στα 1885 από την Στρέζοβα, την έδρα του τότε Δήμου Παΐων. Στα 1903 ο Χρήστος Κορύλλος αναφέρει ότι το χωριό απείχε δύο ώρες δρόμο από το κεφαλοχώρι της Στρέζοβας και ότι είχε μονοτάξιο δημοτικό σχολείο αρρένων. Στα 1906 αναφέρεται ότι απείχε 2 ώρες στα ΒΔ. της Στρέζοβας, 7,5 ώρες στα ΝΔ. των Καλαβρύτων και μία ώρα και ένα τέταρτο στα ΝΔ. του Σοπωτού.
Ονομασία
Η νέα ονομασία "Πάος" προέρχεται από την αρχαία πόλη της Πάου. Για την παλιά ονομασία "Σκούπι" υπάρχουν αναφορές ότι έχει αλβανική προέλευση, ότι δηλ. είτε είναι ανθρωπωνυμικό από το επίθετο "Σκούπης" είτε από τη λέξη "σκούπα" (στα Αλβανικά: "skop") από τις καλλιέργειες καλαμποκιών από τα οποια τις έφτιαχναν.
Διοικητική εξέλιξη
Την 20/04/1835 προσαρτάται στον τότε Δήμο Πάου. Την 01/07/1841 αποσπάται από το Δήμο Πάου και προσαρτάται στον τότε Δήμο Αροανείας. Με το ΦΕΚ 2Α της 20/01/1870 αποσπάται από τον τότε Δήμο Αροανείας και προσαρτάται στον τότε Δήμο Παΐων. Με το ΦΕΚ 256Α της 28/08/1912 αποσπάται από το Δήμο Παΐων και ορίζεται έδρα της κοινότητας Σκουπίου. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Παΐων μέχρι το 2010 που εντάχθηκε στον "καλλικρατικό" Δήμο Καλαβρύτων (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Περιγραφή
Ήταν χωριό με πέτρινα σπίτια, σκεπασμένα με σχιστολιθικές πλάκες, ναούς, που θα μπορούσαν να χαρακτηριστούν μνημεία τέχνης, και γραφικά λιθόστρωτα δρομάκια. Αποτελούνταν από τέσσερις συνοικίες: τους Κομολαίους (το κέντρο του χωριού), την Ράχη, το Πίσω Χωριό και τον Κάτω μαχαλά ή Γιαννακαίους και είχε πηγές αρκετές ώστε να υδρεύονται επαρκώς οι κήποι και οι αγροί των κατοίκων του.
Οι κυριότερες από τις πηγές του χωριού ήταν: η Κομολέικη, η Άνω Καστανιά, η Κάτω Καστανιά, αυτή στο Πίσω χωριό, οι δύο του Κάτω μαχαλά, των Μπουρμπούλων, η Καθολική, η Λιθαρόβρυση ή Λίμνα, οι δέκα του Παλαιόμυλου κ.ά. Παλιότερα υπήρχε και υδρόμυλος που χρησιμοποιούσε τα νερά της πηγής Χάνι. Τα νερά των πηγών του χωριού καθιστούσαν τη διαμονή εκεί κατά τους θερινούς μήνες ευαρεστοτάτην.
Στο χωριό λειτούργησε το "πρώτο ελεύθερο ελληνικό σχολείο" μετά το 1821. Στο χωριό λειτουργούσε μονοτάξιο δημοτικό σχολείο αρρένων και δημοτικό σχολείο θηλέων. Είχε επίσης και ταχυδρομείο. Στο χωριό γεννήθηκε ο ιστορικός, γλωσσολόγος και εκπαιδευτικός Γεώργιος Παπανδρέου καθώς και πολλοί λόγιοι, φιλόλογοι, δικηγόροι, δημοδιδάσκαλοι, ιερείς, έμποροι κ.λπ.
Οικονομία
Οι κάτοικοι του χωριού ασχολούνταν με τον πρωτογενή τομέα. Στα 1906 αναφέρεται ότι στην επικράτεια του χωριού ανήκαν 1.100 στρέμματα ποτιστικών αγρών, 1.500 περίπου στρέμματα ξηρικών αγρών και 300 στρέμματα αμπελιών. Οι κάτοικοι του χωριού παρήγαγαν κατ΄ έτος 150.000 οκάδες κρασιού, 3.600 κιλά σιταριού, 6.000 κιλά αραβόσιτου, 1.000 κιλά κριθαριού κ.ά. ενώ είχαν σοδειές φακής και φασολιών. Είχαν επίσης κάποια οπωροκηπευτικά και ικανό αριθμό από αιγοπρόβατα, γελάδια, χοίρους, άλογα κ.λπ.
Αναφέρεται ότι οι κάτοικοί του ήταν κάτοχοι εκτάσεων με ελιές και σταφίδα στα χωριά Βροχίτσα, Δουνέικα και Καραγιούζι στην Ηλεία.
Ναοί
Ενοριακοί ναοί του χωριού ήταν δύο: του Αγίου Ιωάννη του Πρόδρομου και των Αγίων Θεοδώρων ενώ στην επικράτεια του χωριού υπήρχαν, στα 1906, τα ναΐδρια: της Παναγίας, του Αγίου Αθανασίου, του Αγίου Ανδρέα, του Αγίου Βασιλείου, του Αγίου Γεωργίου του Αγίου Ιωάννη του Χρυσόστομου, της Αγίας Μαρίνας, του Αγίου Νικολάου, της Αγίας Παρασκευής, του Σταυρού, των Ταξιαρχών καθώς και πέντε ερειπωμένοι ναΐσκοι. Το χωριό πανηγύριζε και κάθε 2 Μαΐου. Νοτιότερα προς τον "Σκουπέικο Κάμπο" υπήρχε, στην θέση "Καθολική", το βυζαντινό μοναστήρι της Καθολικής Θεοτόκου το οποίο ήταν πλήρως ερειπωμένο στα 1906.
Δημογραφική εξέλιξη
Στα 1700 αναφέρεται στη βενετική απογραφή Grimani ως Scupi και έχει πληθυσμό 31 οικογένειες (140 κάτοικοι).
Η δημογραφική εξέλιξη του χωριού σύμφωνα με τις εθνικές απογραφές είναι η εξής:
Κεσέδ
Ο Κεσέδ (εβραϊκά: כֶּ֣שֶׂד ) ήταν βιβλικό πρόσωπο στην Παλαιά Διαθήκη. Ήταν γιος του Ναχώρ και της Μελχά, ανιψιός του Αβραάμ και αδελφός των Βουζ (εβραϊκά: בּ֣וּז ), Κεμουήλ (εβραϊκά: קְמוּאֵ֖ל ), Αζαυ (εβραϊκά: חֲז֔וֹ ), Φαλδές (εβραϊκά: פִּלְדָּ֖שׁ ), Ιελδάφ (εβραϊκά: יִדְלָ֑ף ), Βαθουήλ (εβραϊκά: בְּתוּאֵֽל ) και Ουζ (εβραϊκά: ע֥וּץ ) ενώ είχε και ετεροθαλείς αδερφούς, από την Ρεημά, τους Ταβέκ (εβραϊκά: טֶ֣בַח ), Γαχάμ (εβραϊκά: גַּ֔חַם ), Ταχάς (εβραϊκά: תַּ֖חַשׁ ), Μααχά (εβραϊκά: מַעֲכָֽה )
Η Βιβλική Περικοπή
Γένεσις 22:20-22
« Ἰδού, ἡ Μελχὰ ἐγέννησε καὶ αὐτή υἱοὺς εἰς τὸν Ναχὼρ τὸν ἀδελφὸν σου·τὸν Οὔζ πρωτότοκον αὐτοῦ, καὶ τὸν Βοὺζ ἀδελφὸν αὐτοῦ, καὶ τὸν Κεμουήλ τὸν πατέρα τοῦ Ἀράμ,καὶ τὸν Κεσέδ, καὶ τὸν Ἀζαῦ, καὶ τὸν Φαλδές, καὶ τὸν Ἰελδάφ, καὶ τὸν Βαθουήλ.»
Παραπομπές
Κατηγορία:Πρόσωπα της Βίβλου
Μπέργα
Η Μπέργα (στα καταλανικά και τα ισπανικά: Berga) είναι μια κωμόπολη, πρωτεύουσα της κομητείας του Μπεργεδά στην Καταλονία.
Ιστορία
Το όνομα της πόλης και της κομητείας προέρχεται από το εθνικό όνομα Bergistani, που ονομάτιζε την ιβηρική φυλή που κατοικούσε στην περιοχή την εποχή της ρωμαϊκής κατάκτησης. Ο Τίτος Λίβιος αναφέρεται σε έναν οικισμό ονόματι Castrum Bergium, που πιθανότατα να βρισκόταν στην ίδια θέση με τη σημερινή. Κατά τον πρώιμο μεσαίωνα η Μπέργα κυβερνήθηκε ως έδρα μιας υποκομητείας που εξαρτάτο από την γειτονική κομητεία της Σερδάνια.
Προσφορά Λασιθίου
Η Προσφορά είναι μία ακατοίκητη (απογραφή 2011) ελληνική βραχονησίδα ανοικτά του Λασιθίου, κοντά στην ανατολική πλευρά της Κρήτης. Διοικιτικά ανήκει στο δήμο Σητείας, στον Νομό Λασιθίου.
Κατηγορία:Ελληνικές βραχονησίδες Κατηγορία:Βραχονησίδες του Αιγαίου Κατηγορία:Νησίδες της Κρήτης Κατηγορία:Δήμος Σητείας Κατηγορία:Ακατοίκητα νησιά
Πλέι-Οφ NBA 2018
Τα Πλέι Οφ του NBA για το 2018 ξεκίνησαν στις 14 Απριλίου 2018 και ολοκληρώθηκαν στις 8 Ιουνίου 2018.
Τρόπος διεξαγωγής
Στα Πλέι Οφ προκρίθηκαν οι 8 πρώτες ομάδες από κάθε περιφέρεια του NBA (δυτική και ανατολική). Σε κάθε περιφέρεια, οι 8 ομάδες παίζουν μεταξύ τους σειρές αγώνων μέχρι εν τέλει να μείνει 1 ομάδα από κάθε περιφέρεια και αυτές οι 2 ομάδες θα αναμετρηθούν στου Τελικούς του NBA και ο νικητής θα κατακτήσει το πρωτάθλημα. Σε όλες τις σειρές αγώνων νικήτρια είναι η ομάδα που φτάνει τις 4 νίκες. Πλεονέκτημα έδρας έχει η ομάδα που είχε καλύτερο ρεκόρ στην κανονική διάρκεια. Οι πρώτοι 2 αγώνες διεξάγονται στην έδρα της ομάδας με το πλεονέκτημα, οι 2 επόμενοι είναι στην έδρα της άλλης ομάδας και μετά αν χρειαστούν και άλλα ματς πάει ως εξής: 5ο ματς στην έδρα της ομάδας με το πλεονέκτημα, 6ο ματς στην έδρα της άλλης ομάδας και 7ο ματς στην έδρα της ομάδας με το πλεονέκτημα. Στους τελικούς του NBA έχει πλεονέκτημα έδρας η ομάδα με το καλύτερο ρεκορ στην κανονική διάρκεια. Σε περίπτωση ισοβαθμίας τότε μετράει το ρεκόρ μεταξύ των 2 ομάδων των τελικών.
Ανατολική Περιφέρεια
Όλες οι ώρες είναι σε Ανατολική Ζώνη Ώρας (UTC-04:00)
Τελικοί NBA
Στους τελικούς του NBA αναμετρήθηκαν ο νικητής των τελικών της Ανατολικής Περιφέρειας με τον νικητή των τελικών της Δυτικής Περιφέρειας. Το πλεονέκτημα έδρας το είχε η ομάδα με το καλύτερο ρεκόρ στην κανονική διάρκεια (νίκες-ήττες). Ο πρώτος στις 4 νίκες θα αναδειχθεί πρωταθλητής για το 2018. Όλες οι ώρες στον παρακάτω πίνακα είναι σε (UTC-04:00).
Λόχα
Η Λόχα (ισπανικά: Loja) είναι δήμος της επαρχίας της Γρανάδας στην Ανδαλουσία. Αποτελεί μια κωμόπολη που αναδείχθηκε την περίοδο της Αλ-Άνταλους ως Medina Lauxa ενώ σήμερα βασίζεται κυρίως στη γεωργία. Η πιο γνωστή προσωπικότητα της ιστορίας της υπήρξε ο Ραμόν Μαρία Ναρβάεθ, στρατηγός του ισπανικού στρατού και πολλάκις πρωθυπουργός της Ισπανίας των μέσων του 19ου αιώνα. Τη διασχίζει ο ποταμός Χενίλ.
Πλέι-Οφ NBA 2018
Πηγές
2018 Κατηγορία:Καλαθοσφαίριση το 2018
Λόχα
Παραπομπές
Κατηγορία:Δήμοι της επαρχίας της Γρανάδας
Υπεργράφημα
Στα μαθηματικά, υπεργράφημα είναι μια γενίκευση της έννοιας του γραφήματος, στην οποία μια ακμή μπορεί να συνδέσει οσοδήποτε μεγάλο πλήθος κορυφών. Σε αντιδιαστολή, στα συνήθη γραφήματα κάθε ακμή συνδέει ακριβώς δύο κορυφές (όχι κατ' ανάγκη διακεκριμένες). [[Αρχείο:Hypergraph-wikipedia.svg|μικρογραφία|282x282px|Ένα παράδειγμα ενός μη κατευθυνόμενου υπεργραφήματος, με και
Αυτό το υπεργράφημα έχει τάξη επτά και μέγεθος τέσσερα. Παρατηρήστε ότι οι έδρες (οι οποίες αναπαρίστανται με χρωματιστές περιοχές) δεν συνδέουν απλώς δύο κορυφές, αλλά περισσότερες.]] Τυπικά, ένα μη κατευθυνόμενο υπεργράφημα H είναι ένα διατεταγμένο ζεύγος H = (X,E), όπου X είναι ένα σύνολο του οποίου τα στοιχεία ονομάζονται κορυφές, και το E είναι ένα σύνολο μη κενών υποσυνόλων του X, δηλαδή. Τα στοιχεία του E καλούνται ακμές ή υπερακμές, οπότε γι' αυτό καμιά φορά τα X και E καλούνται σύνολο κορυφών και σύνολο ακμών (ή υπερακμών) αντίστοιχα. Ο πληθάριθμος του συνόλου κορυφών X καλείται τάξη του υπεργραφήματος και ο πληθάριθμος του συνόλου ακμών E καλείται μέγεθος του υπεργραφήματος.
Τα κατευθυνόμενα υπεργραφήματα διαφέρουν από τα μη κατευθυνόμενα υπεργραφήματα στις ακμές - οι υπερακμές δεν είναι πλέον σύνολα, αλλά διατεταγμένα ζεύγη στοιχείων του X.
Τα υπεργραφήματα μπορούν να ειδωθούν ως δομές πρόσπτωσης. Συγκεκριμένα, υπάρχει ένα διμερές "γράφημα προσπτώσεων" ή αλλιώς "γράφημα Levi" που αντιστοιχεί σε κάθε υπεργράφημα. Κατ' επέκταση, πολλά (αλλά όχι όλα) τα διμερή γραφήματα μπορούν να ειδωθούν ως γραφήματα προσπτώσεων υπεργραφημάτων.
Η οικογένεια των υπεργραφημάτων είναι μια κατηγορία με μορφισμούς τους ομομορφισμούς των υπεργραφημάτων. Μία εναλλακτική αναπαράσταση του υπεργραφήματος της προηγούμενης εικόνας, η οποία ονομάζεται αναπαράσταση PAOH. Οι ακμές είναι οι κατακόρυφες γραμμές που εννώνουν τις κορυφές. Η κορυφή v_7 είναι, αυτό που λέμε, μεμονωμένη κορυφή. Ο πίνακας στα δεξιά δίνει τα ονόματα των ακμών. |αριστερά|μικρογραφία|251x251εσ [[Αρχείο:Directed hypergraph example.svg|μικρογραφία|251x251px|Ένα παράδειγμα ενός κατευθυνόμενου υπεργραφήματος με και
Εφαρμογές
Τα μη κατευθυνόμενα υπεργραφήματα είναι χρήσιμα στη μοντελοποίηση προβλημάτων satisfiability, στις βάσεις δεδομένων, στην εκμάθηση μηχανών και στα προβλήματα δένδρων, του Steiner. Ιδίως στην εκμάθηση μηχανών, τα υπεργραφήματα έχουν χρησιμοποιηθεί ευραίως στην μοντελοποίηση δεδομένων και στην κανονικοποίηση (regularization). Οι εφαρμογές τους επίσης περιλαμβάνουν τα recommender systems (οι κοινότητες αναπαρίστανται ως υπερακμές), στο image retrieval (οι εξαρτήσεις αναπαρίστανται ως υπερακμές), και στα bioinformatics (οι βιοχημικές αλληλεπιδράσεις αναπαρίστανται ως υπερακμές). Αντιπροσωπευτικές τεχνικές εκμάθησης με υπεργραφήματα περιλαμβάνουν το spectral clustering των υπεργραφημάτων (το οποίο επεκτείνει την spectral γραφοθεωρία με Laplacianές υπεργραφημάτων) και το semi-supervised learning των υπεργραφημάτων (το οποίο εισάγει επιπλέον κόστος στη δομή του υπεργραφήματος, για να περιορίσει τα αποτελέσματα της εκμάθησης). Για μεγάλα υπεργραφήματα, είναι διαθέσιμο ένα distributed framework build, το οποίο χρησιμοποιεί το Apache Spark.
Τα κατευθυνόμενα υπεργραφήματα μπορούν να χρησιμοποιηθούν στην μοντελοποίηση, για παράδειγμα στην τηλεφωνία, στην ανίχνευση ξεπλήματος χρήματος, στο operation research, και στον προγραμματισμό των μεταφορών. Είναι επίσης δυνατόν να μοντελοποιήσουν την Horn-satisfiability.
Γενικεύσεις εννοιών από τα συνήθη γραφήματα
Πολλά θεωρήματα και έννοιες των απλών γραφημάτων μεταβιβάζονται σχεδόν αυτούσια στα υπεργραφήματα. Συγκεκριμένα, στα μη κατευθυνόμενα υπεργραφήματα:
Στα κατευθυνόμενα υπεργραφήματα: η μεταβατική κλειστότητα, και τα προβλήματα εύρεσης συντομότερου μονοπατιού.
Αναπαραστάσεις υπεργραφημάτων
Παρά τη δυσκολία αναπαράστασης των υπεργραφημάτων (τουλάχιστον δυσκολότερη από την αναπαράσταση των συνήθων γραφημάτων), έχει υπάρξει από αρκετούς ερευνητές μελέτη όσον αφορά την οπτικοποίηση των υπεργραφημάτων.
Ένας τρόπος αναπαράστασης των υπεργραφημάτων είναι παρόμοιος με αυτόν της αναπαράστασης των συνήθων γραφημάτων - οι κορυφές του υπεργραφήματος σχεδιάζονται ως σημεία, ορθογώνια, δίσκοι κ.ο.κ. στο επίπεδο, ενώ οι υπερακμές ως δέντρα που έχουν τις κορυφές ως φύλλα τους. Εάν συγκεκριμμένα οι κορυφές αναπαρίστανται ως σημεία, οι υπερακμές ενδέχεται να αναπαρίστανται ως λείες καμπύλες που εννώνουν τα σημεία, ή απλές κλειστές καμπύλες που τα περικλύουν.
Υπάρχουν κι άλλοι τρόποι αναπαράστασης υπεργραφημάτων, κι ένας εκ των οποίων είναι η αναπαράσταση μέσω υποδιαίρεσης. Το επίπεδο χωρίζεται σε περιοχές, καθεμία εκ των οποίων αντιπροσωπεύει μια κορυφή του υπεργραφήματος. Οι υπερακμές αναπαρίστανται ως ένωση υποσυνόλων των περιοχών που χρωματίζονται ή σχεδιάζονται τα περιγράμματά τους (ή και τα δύο). Ένα τάξεως-n διάγραμμα Venn, για παράδειγμα, μπορεί να ειδωθεί ως μια αναπαράσταση με υποδιαίρεση ενός υπεργραφήματος με n υπερακμές (οι καμπύλες ορίζουν το διάγραμμα) και 2^n-1 κορυφές (οι οποίες αναπαρίστανται από περιοχές και είναι αποτέλεσμα της τομής του επιπέδου από τις προαναφερόμενες καμπύλες). Σε αντίθεση με τον πολυωνυμικό χρόνο που χρειάζεται για να εξακριβωθεί (υπολογιστικά) εάν ένα γράφημα είναι επιπεδικό, είναι NP-πλήρες πρόβλημα να εξακριβωθεί εάν ένα υπεργράφημα έχει επιπεδική αναπαράσταση μέσω υποδιαίρεσης - παρόλα αυτά, η ύπαρξη μιας αναπαράστασης τέτοιου τύπου μπορεί να ελεγχθεί αποτελεσματικά όταν οι περιοχές εφάπτονται με τέτοιον τρόπο ώστε να σχηματίζουν μονοπάτι, κύκλο ή δέντρο.
Ένας εναλλακτικός τρόπος αναπαράστασης είναι ο PAOH, ο οποίος εικονίζεται στο δεύτερο σχήμα. Οι ακμές σχεδιάζονται ως κατακόρυφες γραμμές που εννώνουν κορυφές. Οι κορυφές βρίσκονται στα αριστερά. Η λεζάντα στα δεξιά δείχνει τα ονόματα των ακμών. Συγκεκριμένα αυτός ο τρόπος αναπαράστασης υπεργραφημάτων έχει σχεδιαστεί για δυναμικά υπεργραφήματα, αλλά μπορεί να χρησιμοποιηθεί γενικά σε υπεργραφήματα. μικρογραφία|220x220εσ|Αυτό το κύκλωμα μπορεί να ειδωθεί ως αναπαράσταση υπεργραφήματος με τέσσερεις κορυφές (οι οποίες είναι τα ορθογώνια και οι δίσκοι) και με τρεις υπερακμές (οι οποίες είναι σχεδιασμένες ως δέντρα με φύλλα τις κορυφές). μικρογραφία|221x221εσ|Ένα τάξης-4 διάγραμμα Venn, το οποίο μπορεί να αναπαραστεθεί μέσω υποδιαίρεσης ως υπεργράφημα με δεκαπέντε κορυφές (οι δεκαπέντε χρωματιστές περιοχές) και με τέσσερεις υπερακμές (τα τέσσερα ελλείπτικά χωρία).Κάθε πεπερασμένο προβολικό επίπεδο n^2+n+1 σημείων μπορεί να ειδωθεί ως αναπαράσταση ενός (n+1)-ομοιόμορφου υπεργραφήματος με n^2+n+1 κορυφές. Να σημειωθεί ότι το πλήθος των κορυφών δεν είναι περιοριστικό, αφού κάθε προβολικό επίπεδο έχει n^2+n+1 σημεία, για κάποιον n. μικρογραφία|Το προβολικό επίπεδο του Fano μπορεί να ειδωθεί ως αναπαράσταση ενός υπεργραφήματος με επτά κορυφές και επτά ακμές. Οι κορυφές του αναπαρίστανται ως σημεία και οι ακμές του ως γραμμές (ευθύγραμμα τμήματα ή κύκλοι) που περιέχουν τρεις κορυφές.
Χρωματισμοί υπεργραφημάτων
Ο κλασικός χρωματισμός υπεργραφημάτων είναι μια αντιστοιχία αριθμών στο  (οι οποίοι ονομάζονται χρώματα) από κάθε κορυφή του υπεργραφήματος, με τρόπο τέτοιο ώστε κάθε υπερακμή να περιέχει κατ' ελάχιστο δύο κορυφές διαφορετικού χρώματος. Με άλλα λόγια, δεν θα πρέπει να υπάρχει μονοχρωματική υπερακμή με πληθικότητα τουλάχιστον 2 (για κάθε ακμή e \in E, αληθεύει ). Κατά κάποιον τρόπο, είναι μια γενίκευση του χρωματισμού των συνήθων γραφημάτων. Ο ελάχιστος αριθμός χρωμάτων που χρειάζονται ώστε ώστε να επιτευχθεί ένας χρωματισμός καλείται χρωματικός αριθμός του υπεργραφήματος.
Τα υπεργραφήματα για τα οποία υπάρχει χρωματισμός που χρησιμοποιεί το πολύ k-χρώματα ονομάζονται k-χρωματίσιμα. Τα 2-χρωματίσιμα υπεργραφήματα είναι ακριβώς τα διμερή.
Υπάρχουν πολλές γενικεύσεις του κλασικού χρωματισμού των υπεργραφημάτων. Ένας εξ' αυτών ονομάζεται χρωματισμός των αναμεμειγμένων υπεργραφημάτων (mixed hypergraph coloring).
Ένα αναμεμειγμένο υπεργράφημα H με σύνολο κορυφών X είναι μία διατεταγμένη τριάδα (X,C,D) τέτοια ώστε τα C και D να είναι οικογένειες υποσυνόλων του X (δηλαδή ). Τα στοιχεία των C και D ονομάζονται C-ακμές και D-ακμές αντίστοιχα. Ένας χρωματισμός του αναμεμειγμένου υπεργραφήματος H με \lambda χρώματα είναι μια αντιστοιχία σε αριθμούς του [\lambda] από κορυφές του υπεργραφήματος, έτσι ώστε κάθε C και D-ακμή να περιέχει κατ' ελάχιστο δύο κορυφές διαφορετικού χρώματος (δηλαδή ). Το ελάχιστο πλήθος χρωμάτων που χρειάζεται για να επιτευχθεί ένας τέτοιος χρωματισμός καλείται χρωματικός αριθμός του υπεργραφήματος και συμβολίζεται με \chi(H). Αντίστοιχα, το μέγιστο πλήθος ονομάζεται άνω χρωματικός αριθμός και συμβολίζεται με.
Να σημειωθεί ότι ένα γενικό κριτήριο μη χρωματισιμότητας δεν είναι γνωστό. Παρ' όλα αυτά, μερικές περιπτώσεις μη χρωματισιμότητας γραφημάτων ειδικού τύπου, είναι γνωστές.
Ιδιότητες των υπεργραφημάτων
Ένα υπεργράφημα μπορεί να έχει διάφορες ιδιότητες. Μερικές εξ' αυτών αναγράφονται παρακάτω:
Σχετικά υπεργραφήματα
Έστω H=(X,E) ένα υπεργράφημα με σύνολο κορυφών:
και σύνολο υπερακμών:
και και
όπου I_v, I_e είναι τα σύνολα δεικτών για τις κορυφές και τις ακμές αντίστοιχα.
Υπο-υπεργραφήματα και επεκτάσεις υπεργραφημάτων
Ένα υπο-υπεργράφημα είναι ένα υπεργράφημα του οποίου κάποιες κορυφές έχουν αφαιρεθεί. Τυπικά μιλώντας, ένα υπο-υπεργράφημα H_A με σύνολο κορυφών ορίζεται ως εξής:
και
Ένας εναλλακτικός ορισμός είναι ο περιορισμός του H στο A.
Επέκταση ενός υπο-υπεργραφήματος H_A είναι το υπεργράφημα για το οποίο κάθε υπερακμή στο H που περιέχεται μερικώς στο υπο-υπεργράφημα, περιέχεται πλήρως στην επέκταση. Αυστηρότερα:
, όπου και
Μερικά και δυϊκά υπεργραφήματα
Ένα μερικό υπεργράφημα είναι ένα υπεργράφημα του οποίου κάποιες ακμές έχουν αφαιρεθεί. Δοθέντος ενός υποσυνόλου του συνόλου δεικτών των ακμών, το μερικό υπεργράφημα από το J είναι το υπεργράφημα:
Δοθέντος ενός υποσυνόλου, το τμηματικό υπεργράφημα με σύνολο κορυφών το A είναι το μερικό υπεργράφημα:
και
Το δυϊκό H^* του H είναι το υπεργράφημα του οποίου τα σύνολα κορυφών και ακμών έχουν αντισταφεί, έτσι ώστε οι κορυφές δίνονται από το \{e_i\} και οι ακμές από το \{X_m\}, όπου:
Ο τελεστής του 'δυϊκού' υπεργραφήματος είναι ενελκτικός, δηλαδή (H^*)^* = H.
Ένα συνεκτικό γράφημα G με σύνολο κορυφών το σύνολο κορυφών ενός συνεκτικού υπεργραφήματος H λέγεται γράφημα-υποδοχέας για το H εάν κάθε υπερακμή του H ενάγει ένα συνεκτικό υπογράφημα στο G. Για μη συνεκτικό υπεργράφημα H, το G είναι γράφημα-υποδοχέας εάν υπάρχει αμφιμονοσήμαντη απεικόνιση μεταξύ των συνεκτικών συνιστωσών των G και H, έτσι ώστε κάθε συνεκτική συνιστώσα G' του G είναι γράφημα-υποδοχέας για την αντίστοιχη συνιστώσα H' στο H.
Η κλίκα ενός υπεργραφήματος είναι το γράφημα με κορυφές τις κορυφές του υπεργραφήματος, και ακμές όλα τα ζεύγη κορυφών που βρίσκονται στην ίδια υπερακμή.
Πίνακες πρόσπτωσης
Για την περίπτωση των μη κατευθυνόμενων υπεργραφημάτων, ορίζεται πίνακας όπου:
Ο ανάστροφος πίνακας I^T του πίνακα προσπτώσεων είναι ουσιαστικά ο πίνακας του δυϊκού υπεργραφήματος. Για κάθε και  αληθεύει  αν και μόνο αν b_{i,j} = 1.
Για την περίπτωση των κατευθυνόμενων υπεργραφημάτων, συμβολίζουμε με H(e_j) το σύνολο των περάτων της ακμής e_j, με T(e_j) το σύνολο των αρχών της, και ο πίνακας προσπτώσεων ορίζεται:
Γράφημα προσπτώσεων
Ένα υπεργράφημα H = (V,E) μπορεί να αναπαρασταθεί μέσω ενός διμερούς γραφήματος ως εξής: τα σύνολα V και E του υπεργραφήματος είναι τα μέρη του διμερούς γραφήματος, και τα v_i, e_j συνδέονται με ακμή αν και μόνο αν v_i \in e_j. Αυτό το διμερές γράφημα ονομάζεται γράφημα προσπτώσεων.
Είναι φανερό ότι ένα διμερές γράφημα το οποίο δεν αφήνει ασύνδετη καμμία κορυφή ενός μέρους, μπορεί να ορίσει (μέσω της αντίστοφης διαδικασίας που αναφέραμε παραπάνω) ένα υπεργράφημα.
Κύκλοι
Σε αντίθεση με τα συνήθη μη κατευθυνόμενα γραφήματα, στα οποία υπάρχει μια έννοια κυκλικών και άκυκλων γραφημάτων, στα υπεργραφήματα υπάρχουν πολλοί μη ισοδύναμοι ορισμοί ακυκλικότητας, οι οποίοι ουσιαστικά επεκτείνουν τον αντίστοιχο ορισμό των συνήθων γραφημάτων.
Μπορούμε να ορίσουμε έναν ασθενέστερο ορισμό ακυκλικότητας στα υπεργραφήματα, αυτό που μετέπειτα ονομάστηκε \alpha-ακυκλικότητα. Αυτός ο ορισμός ακυκλικότητας είναι ισοδύναμος με το υπεργράφημα να είναι σύμμορφο (conformal: Κάθε κλίκα του πρωταρχικού [primal] γραφήματος καλύπτεται από κάποια υπερακμή) και το πρωταρχικό γράφημα να είναι χορδικό. Είναι επίσης ισοδύναμος με την αναγωγή του υπεργραφήματος στο κενό γράφημα, μέσω του αλγορίθμου GYO (επίσης γνωστός ως αλγόριθμος του Graham).
Κανείς μπορεί να ελέγξει σε γραμμικό χρόνο αν ένα υπεργράφημα είναι \alpha-ακυκλικό.
Σημειώστε ότι η \alpha-ακυκλικότητα έχει την εξής μη αναμενόμενη ιδιότητα: Με πρόσθεση υπερακμών σε ένα \alpha-κυκλικό υπεργράφημα, μπορεί να προκύψει ένα \alpha-ακυκλικό υπεργράφημα - για παράδειγμα, με πρόσθεση μιας υπερακμής που περιέχει κάθε κορυφή του υπερφραφήματος, οδηγούμαστε πάντοτε σε \alpha-ακυκλικό υπεργράφημα. Με αυτό υπόψη, ο Ronald Fagin όρισε ισχυρότερες έννοιες ακυκλικότητας, τη \beta-ακυκλικότητα και τη \gamma-ακυκλικότητα. Μπορούμε να πούμε ότι η \beta-ακυκλικότητα προϋποθέτει όλα τα υπο-υπεργραφήματα να είναι \alpha-ακυκλικά - αυτός ο ορισμός είναι τελικά ισοδύναμος με έναν ορισμό που είχε προτύτερα δώσει ο Graham. Η \gamma-ακυκλικότητα είναι περισσότερο περιοριστική και σχετίζεται με τα διαγράμματα Bachman.
Τόσο η \beta όσο και η \gamma-ακυκλικότητα μπορούν να ελεγθούν σε πολυωνυμικό χρόνο.
Ξενόγλωσσες σελίδες του ίδιου λήμματος
Το παρόν λήμμα αποτελεί μετάφραση του αντίστοιχου αγγλικού: hypergraph. Έχουν υπάρξει μερικές προσθήκες στο ελληνικό.
Παραπομπές
Κατηγορία:Μαθηματικά
Τσαρούχι Καρδίτσας
Το Τσαρούχι είναι οικισμός της Δρακότρυπας στη Θεσσαλία και την Περιφερειακή Ενότητα Καρδίτσας. ο οποίος βρίσκεται προς τα όρια με την Περιφερειακή Ενότητα Τρικάλων, στους πρόποδες του όρους Καραβούλα των Βορείων Αγράφων σε υψόμετρο 670 μέτρα. Απέχει περίπου 12 χλμ. Δ.-ΝΔ. από το Μουζάκι (έδρα του δήμου), 38 χλμ. Δ.-ΒΔ. από την Καρδίτσα και 34 ΝΔ. από τα Τρίκαλα. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην κοινότητα Δρακότρυπας. Σύμφωνα με το σχέδιο Καλλικράτης ανήκει στην κοινότητα Δρακότρυπας που υπάγεται στη δημοτική ενότητας Μουζακίου του Μουζακίου και σύμφωνα με την απογραφή 2011 απογράφονται 46 κάτοικοι.
Παραπομπές
Κατηγορία:Χωριά του νομού Καρδίτσας Κατηγορία:Δήμος Μουζακίου
Κοτόπουλο ταντούρι
Το κοτόπουλο ταντούρι είναι πιάτο κοτόπουλου το οποίο παρασκευάζεται από ψητό κοτόπουλο μαριναρισμένο με γιαούρτι και μπαχαρικά. Ψήνεται στο ταντούρ, ένα κυλινδρικό πήλινο φούρνο. Το πιάτο προέρχεται από την Ινδική υποήπειρο, αν και είναι δημοφιλές και σε πολλά άλλα μέρη του κόσμου.
Προέλευση
Κατά την διάρκεια της ύπαρξης του πολιτισμού της κοιλάδας του Ινδού, πιθανώς υπήρχαν πιάτα παρόμοια με το κοτόπουλο ταντούρι. Σύμφωνα με τον γνωστό αρχαιολόγο και αντιπρόεδρο του κολλεγίου του Ντεκάν καθηγητή Βασάντ Σίντε, τα πρώτα στοιχεία για ένα πιάτο παρόμοιο με το σημερινό κοτόπουλο ταντούρι εντοπίζονται στον πολιτισμό της κοιλάδας του Ινδού και ανάγονται στο 3000 π.Χ. Η ομάδα του έχει βρει φούρνους που χρονολογούνται από την εποχή του πολιτισμού της κοιλάδας του Ινδού, οι οποίοι μοιάζουν με τα ταντούρ που χρησιμοποιούν στο ινδικό κρατίδιο Παντζάμπ. Έχουν επίσης βρεθεί απομεινάρια οστών κοτόπουλου. Το σουσρούτα σαμχίτα αναφέρει το μαγείρεμα κρέατος στο φούρνο (κάντου) αφού μαριναριστεί σε μπαχαρικά όπως μαύρο σινάπι (ράι), σκόνη και αρωματικά μπαχαρικά. Σύμφωνα με τον Αχμέντ (2014), οι φούρνοι που είχαν στον πολιτισμό του Ινδού ίσως εκτελούσαν παρόμοια λειτουργία με τα σύγχρονα ταντούρ του Παντζάμπ.
Το κοτόπουλο ταντούρι ως πιάτο ξεκίνησε να αναπτύσσεται στο Παντζάμπ πριν την διαίρεση της Ινδίας σε Ινδία και Πακιστάν. Στα τέλη της δεκαετίας του 1940, το κοτόπουλο ταντούρι έγινε γνωστό στο Μότι Μαχάλ του Πεσαβάρ από τους ινδουιστές παντζαμπιανούς Κουντάν Λαλ Τζάγκι, Θακούρ Ντας και Κουντάν Λαλ Γκουτζράλ, καθώς και τους ιδρυτές του εστιατορίου Μότι Μαχάλ. Ο Μόχα Σινγκ ίδρυσε το εστιατόριο στο Πεσαβάρ της Βρετανικής Ινδίας, η οποία αποτελεί μέρος του Πακιστάν.
Στις Ηνωμένες Πολιτείες, το κοτόπουλο ταντούρι πρωτοεμφανίστηκε σε μενού στην δεκαετία του 1960. Φέρεται ότι η Ζακλίν Κένεντι έφαγε κοτόπουλο ταντούρι ταξιδεύοντας αεροπορικώς από την Ρώμη προς τη Βομβάη το 1962. Το 1963, οι Los Angeles Times, δημοσίευσαν μια συνταγή του κοτόπουλου ταντούρι σε άρθρο με τίτλο "η οικοδέσποινα αναζητά μια νέα ιδέα σε ένα πάρτι δείπνου", ενώ το 1964 η ίδια εφημερίδα παρουσίασε μια παρόμοια συνταγή.
Προετοιμασία
Το μαριναρισμένο κοτόπουλο προσκολλείται σε ξυλάκια και μαγειρεύεται σε υψηλές θερμοκρασίες σε φούρνο ταντούρ, ο οποίος θερμαίνεται με κάρβουνο ή ξύλο. Το πιάτο μπορεί να μαγειρευτεί σε συμβατικό φούρνο. Επίσης μαγειρεύεται σε σούβλα ή ψησταριά, ή πάνω από καυτά κάρβουνα.
Υπάρχει μια σειρά από συνταγές κοτόπουλου ταντούρι, από τις οποίες άλλες ψήνονται πάνω από τα κάρβουνα και άλλες με ταντούρ. Μερικές συνταγές είναι οι τσίργκα (ψητό κοτόπουλο), ταντούρι μουργκ (ψητό κοτόπουλο με αμύγδαλα), μουργκ καμπάμπ σίχι (γεμιστό κοτόπουλο στη σούβλα), κουκάρ ταντούρι (κοτόπουλο στη σούβλα με ατμό), ταντούρι μουργκ μασαλεντάρ (καρυκευμένο κοτόπουλο στην σούβλα), μούργκι μπογκάρ (κοτόπουλο σε στυλ μπογκάρ).
Κουζίνα
Το κοτόπουλο ταντούρι τρώγεται ως ορεκτικό ή κύριο πιάτο. Συχνά συνοδεύεται με ψωμί ναν. Είναι η βάση διαφόρων κάρυ με βάση τη κρέμα (π.χ. κοτόπουλο βουτύρου). Στην Βεγγάλη υπάρχει μια τοπική παραλλαγή του κοτόπουλου ταντούρι. Προετοιμάζεται από το ρούγι πόστο και σερβίρεται σε πολλά εστιατόρια, ιδιαίτερα σε αυτά που βρίσκονται ανάμεσα στο Κολαγκάτ και τη Καλκούτα. Το κοτόπουλο ταντούρι έγινε γνωστό στην ανεξάρτητη Ινδία όταν το τοπικό παράρτημα του Μότι Μαχάλ στο Νταργιαγκάντζ του Δελχί σέρβιρε κοτόπουλο ταντούρι στον πρώτο πρωθυπουργό της χώρας, Τζαβαχαρλάλ Νεχρού. Εκεί, το κοτόπουλο ταντούρι έγινε μια τυπική προσφορά σε επίσημες δεξιώσεις.
Παραλλαγές
Η φήμη του κοτόπουλου ταντούρι οδήγησε την παραγωγή πολλών τοπικών παραλλαγών, όπως το κοτόπουλο τίκα</i> (από το κοτόπουλο τίκα προέρχεται και το κοτόπουλο τίκα μασάλα, το οποίο είναι δημοφιλές στην Βρετανία), το οποίο σερβίρεται από Ινδικά εστιατόρια σε όλο τον κόσμο. Σχεδόν όλα τα παράγωγα του κοτόπουλου ταντούρι συμπεριλαμβάνουν γιαούρτι και μαρινάρισμα.
Σημειώσεις
<references group="lower-greek"/>
Παραπομπές
Κατηγορία:Τρόφιμα μαγειρεμένα στο φούρνο Κατηγορία:Βεγγαλική κουζίνα Κατηγορία:Πακιστανική κουζίνα Κατηγορία:Ινδική κουζίνα
Ονταντόνιο ντα Μοντεφέλτρο
μικρογραφία|Μία μορφή από τη [[Μαστίγωση του Χριστού (Πιέρο ντελλα Φραντσέσκα)|Μαστίγωση του Χριστού του Πιέρο ντελλα Φραντσέσκα, που συχνά πιστεύεται ότι αντιπροσωπεύει τον Ονταντόνιο.]] Ο Ονταντόνιο, ιταλ.: Oddantonio da Montefeltro (1428 – 22 Ιουλίου 1444) από τον Οίκο του Μοντεφέλτρο ήταν ο πρώτος δούκας του Ουρμπίνο στην Ιταλία.
Βιογραφία
Ο Ονταντόνιο διαδέχθηκε τον πατέρα του Γκουινταντόνιο ως κόμης του Ουρμπίνο. Ήταν ετεροθαλής αδερφός του Φεντερίκο Γ΄. Η διαθήκη διαίρεσης της κομητείας μεταξύ Oνταντόνιο και Φεντερίκο Γ΄ δεν είναι γνωστή. ούτε η σχέση μεταξύ των δύο. Ωστόσο, έχει προταθεί ότι ο Φεντερίκο Γ΄ παρείχε τουλάχιστον κάποια οικονομική υποστήριξη στον αδελφό του μέσω της δραστηριότητάς του ως κοντοτιέρου.
Στις 25 Απριλίου 1443, σε ηλικία 16 ετών, σε μία τελετή στη Σιένα ο πάπας Ευγένιος Δ΄ τον έκανε δούκα του Ουρμπίνο ως ανταμοιβή για την υποστήριξή του στον πόλεμο εναντίον των Σφόρτσα στο Μάρκε.
Ο Oνταντόνιo εξάντλησε το θησαυροφυλάκιο του μικρού κράτους με τον υπερβολικό τρόπο ζωής του (αναφέρεται ότι έκανε εξωφρενικές δεξιώσεις, μερικές διάρκειας άνω των 15 ημερών), και κατά συνέπεια έπρεπε να βάλει βαρείς φόρους στο δουκάτο. Ζήτησε επίσης την υποστήριξη των αρχαίων εχθρών του Οίκου του, των Μαλατέστα, φθάνοντας φαινομενικά σε πλήρη ανεξαρτησία από αυτούς.
Τη νύχτα μεταξύ 21 και 22 Ιουλίου 1444 σκοτώθηκε από συνωμότες στο Δουκικό Ανάκτορο, μαζί με τους συμβούλους του Mανφρέντο ντεϊ Πίο ντα Κάπρι και Tομάζο ντι Γκουίντο ντελλ' Άντζελο.
Ο Φεντερίκο Γ΄ τον διαδέχθηκε ως δούκας του Ουρμπίνο. Ερωτήματα έχουν τεθεί σχετικά με την πιθανότητα εμπλοκής του στη δολοφονία του Oνταντόνιο, αν και δεν υπάρχουν οριστικές αποδείξεις για οποιαδήποτε ανάμειξη.
Δείτε επίσης
Κατηγορία:Οίκος του Μοντεφέλτρο Κατηγορία:Δούκες του Ουρμπίνο
Φωτιά Λασιθίου
Η Φωτιά είναι μία ακατοίκητη (απογραφή 2011) ελληνική βραχονησίδα ανοικτά του Λασιθίου, στο Λιβυκό Πέλαγος και βρίσκεται κοντά στην ανατολική πλευρά της Κρήτης. Διοικιτικά ανήκει στο δήμο Ιεράπετρας, στον Νομό Λασιθίου.
Κατηγορία:Ελληνικές βραχονησίδες Κατηγορία:Βραχονησίδες του Αιγαίου Κατηγορία:Νησίδες της Κρήτης Κατηγορία:Δήμος Ιεράπετρας Κατηγορία:Ακατοίκητα νησιά
Άγια των Αγίων
thumb|Μακέτα της Σκηνής του Μαρτυρίου, όπου διακρίνονται τα «Άγια» και πίσω από αυτά τα «Άγια των Αγίων» Τα Άγια των Αγίων (εβρ. קֹדֶשׁ הַקֳּדָשִׁים, τιβερ. προφορά Qṓḏeš HaQŏḏāšîm ή απλούστερα הדְּבִיר = «Χα-Ντβιρ») είναι ο όρος με τον οποίο η Εβραϊκή Βίβλος αναφέρεται στο εσώτερο ιερό της Σκηνής του Μαρτυρίου, όπου εκδηλωνόταν η παρουσία του Θεού, σύμφωνα με την εβραϊκή παράδοση. Χωροθετείτο από 4 στύλους, που συγκρατούσαν το τμήμα της τέντας υπό το οποίο φυλασσόταν η Κιβωτός της Διαθήκης πάνω από το δάπεδο. Η Κιβωτός περιείχε τις Δέκα εντολές, που δόθηκαν από τον Θεό στον Μωυσή στο αναφερόμενο στη Βίβλο ως Όρος Σινάι. Αργότερα ο Σολομών κατασκεύασε τον Ναό στην Ιερουσαλήμ, όπου υποτίθεται ότι φυλασσόταν η Κιβωτός.
Οι Σταυροφόροι συνέδεσαν τα Άγια των Αγίων με το λεγόμενο «Φρέαρ των Ψυχών», το οποίο βρίσκεται κάτω από τον βράχο στο κέντρο του Θόλου του Βράχου.
Εβραϊκή ορολογία και μετάφραση
thumb|Αναπαράσταση Εβραίου Αρχιερέως μπροστά από τα Άγια των Αγίων. Εικονογράφηση χριστιανικής Βίβλου (Holman Bible, 1890). Ο όρος «Άγια των Αγίων» είναι μεταφορά του εβραϊκού קֹדֶשׁ הַקֳּדָשִׁים (τιβερ. προφορά: Καντός χα-Καντασίμ) που εκφράζει υπερθετικό βαθμό για το επίθετο «άγιο». Αντίστοιχες εκφράσεις είναι οι «Σάββατο των Σαββάτων» (`Εξοδ. λα΄ 15), «Θεὸς τῶν θεῶν» (Δευτ. ι΄ 17), «ματαιότης ματαιοτήτων» (Εκκλ. α΄ 2), «Άσμα ασμάτων» (το ομώνυμο βιβλίο της Παλαιάς Διαθήκης), «βασιλεύς βασιλέων» (`Εσδρ. ζ΄ 12), κ.ά.. Η Βίβλος διακρίνει το κύριο όνομα «Άγια των Αγίων» από την απλή έκφραση προσθέτοντας το οριστικό άρθρο, δηλ. Qṓḏeš HaQŏḏāšîm είναι το συγκεκριμένο τμήμα της Σκηνής του Μαρτυρίου, ενώ Qṓḏeš Qŏḏāšîm είναι γενικώς κάτι το «αγιώτατον». Αυτό προσθέτει ένα επιπλέον επίπεδο υπερθετικότητας. Το μόνο αντίστοιχο παράδειγμα είναι η φράση «Θεὸς τῶν θεῶν» στο Δευτερονόμιον.
Παραπομπές
Κατηγορία:Λειτουργική Κατηγορία:Βιβλικές εκφράσεις Κατηγορία:Μωσαϊκός Νόμος
Σουέλα Μπρέιβερμαν
Η Σου-Έλεν Κασιάνα Μπρέιβερμαν (αγγλικά: Sue-Ellen Cassiana "Suella" Braverman το γένος Fernandes, 3 Απριλίου 1980) είναι Βρετανίδα πολιτικός και δικηγόρος, που υπηρετεί ως Υπουργός Εσωτερικών του Ηνωμένου Βασιλείου, από τον Οκτώβριο του 2022, στην Κυβέρνηση Σούνακ, θέση στην οποία υπηρέτησε και υπό την Κυβέρνηση Τρας, από τον Σεπτέμβριο έως τον Οκτώβριο του 2022. Είναι βουλευτής της Βουλής των Κοινοτήτων του Ηνωμένου Βασιλείου, με το Συντηρητικό Κόμμα, για την εκλογική περιφέρεια του Φέραμ, από τον Μάιο του 2015.
Υπό την Κυβέρνηση Τζόνσον, υπηρέτησε ως Γενική Εισαγγελέας για την Αγγλία και την Ουαλία και ως Γενική Δημόσια Κατήγορος για την Βόρεια Ιρλανδία, από τον Φεβρουάριο του 2020 έως τον Σεπτέμβριο του 2022. Υπό την Κυβέρνηση Μέι, υπηρέτησε ως Κοινοβουλευτική Υφυπουργός αρμόδια για το Brexit, από τον Ιανουάριο έως τον Νοέμβριο του 2018.
Βιογραφία
Η Σουέλα Φερνάντες, γεννήθηκε τον Απρίλιο του 1980 στο Χάροου του Λονδίνου, από γονείς κονκανικής και ταμιλικής καταγωγής που είχαν γεννηθεί στην Βρετανική Κένυα (πατέρας) και στον ρετανικό Μαυρίκιο (μητέρα) και είχαν μεταναστεύσει στη Μεγάλη Βρετανία. Μεγάλωσε στο Γουέμπλεϊ του Λονδίνου.
Αποφοίτησε το Λύκειο θηλέων "Heathfield School" στο Πίνερ του Λονδίνου, το 1998. Σπούδασε Νομική στο Πανεπιστήμιο του Κέιμπριτζ, λαμβάνοντας πτυχίο (MA Hons) το 2002. Πραγματοποίησε μεταπτυχιακές σπουδές, πάνω στο Ευρωπαϊκό και το Γαλλικό Δίκαιο στο Πανεπιστήμιο της Σορβώννης, στο Παρίσι, λαμβάνοντας μεταπτυχιακό δίπλωμα νομικής (LLM), το 2003. Πραγματοποίησε πρακτική άσκηση δικηγορίας στον Δικηγορικό Σύλλογο Μίτολ Τεμπλ για την Αγγλία και την Ουαλία (2005), καθώς και στον Δικηγορικό Σύλλογο της Νέας Υόρκης στις ΗΠΑ (2006).
Εξωτερικοί σύνδεσμοι
Κατηγορία:Βρετανοί πολιτικοί Κατηγορία:Υπουργοί Εσωτερικών (Ηνωμένο Βασίλειο) Κατηγορία:Μέλη της Βουλής των Κοινοτήτων (Ηνωμένο Βασίλειο) Κατηγορία:Πολιτικοί του Συντηρητικού Κόμματος (Ηνωμένο Βασίλειο) Κατηγορία:Άγγλοι πολιτικοί Κατηγορία:Ινδοί πολιτικοί __ΕΥΡΕΤΗΡΙΟ__
Μήτσος Αλεξανδρόπουλος
Ο Μήτσος Αλεξανδρόπουλος (26 Μαΐου 1924 – 19 Μαΐου 2008) είναι βραβευμένος Έλληνας συγγραφέας.
Βιογραφικό
Ο Μήτσος Αλεξανδρόπουλος γεννήθηκε στις 26 Μαΐου 1924 στην Αμαλιάδα Ηλείας. Το 1942 εντάχθηκε στο ΕΑΜ Νέων, μετά στην ΕΠΟΝ και αργότερα στο ΚΚΕ. Παρακολούθησε μαθήματα στη Νομική Σχολή του Πανεπιστημίου Αθηνών και εγκατέλειψε τις σπουδές του τις οποίες συνέχισε μετά την απελευθέρωση. Το 1947 στρατεύεται αλλά λιποτακτεί. Το 1948 περνά ως μαχητής στο Αρχηγείο Ηπείρου, στου οποίου την εφημερίδα «Καθημερινά Νέα», έστελνε χρονογραφήματα για τις μάχες με το ψευδώνυμο «Σφυρής». Σε κάποια μάχη τραυματίστηκε βαριά και στάλθηκε σε νοσοκομείο στην Αλβανία. Επιστρέφει στο Αρχηγείο Ηπείρου αλλά λόγω αναπηρίας ασχολείται αποκλειστικά με τα «Καθημερινά Νέα» σαν πολεμικός ανταποκριτής. Παράλληλα δημοσιεύει αγωνιστικού περιεχομένου πεζογραφικά κείμενα και ποιήματα σε έντυπα όπως η «Εξόρμηση» κ.α..
Κατά τη διάρκεια της γερμανικής κατοχής πήρε μέρος στην Εθνική Αντίσταση και τα χρόνια του εμφυλίου έφυγε ως πολιτικός πρόσφυγας στο Βουκουρέστι όπου ασχολήθηκε με το εκδοτικό του ΚΚΕ «Πολιτικές και Λογοτεχνικές Εκδόσεις». Το 1953 καταδικάστηκε από το στρατοδικείο Ιωαννίνων τρις εις θάνατον. Το 1956 μετακινήθηκε στη Μόσχα. Στο χώρο της λογοτεχνίας πρωτοεμφανίστηκε από τη Ρουμανία, δημοσιεύοντας κείμενα στα ελληνικά και στα ρώσικα και με αυτόν τον τρόπο έγινε γνωστός στον ελλαδικό χώρο. Στη Σοβιετική Ένωση ο Αλεξανδρόπουλος σπούδασε στο Λογοτεχνικό Ινστιτούτο Μόσχας και για αρκετό διάστημα στράφηκε στη συντήρηση αγιογραφιών και στη μελέτη της ρωσικής λογοτεχνίας και λαϊκής παράδοσης. Το 1959 νυμφεύθηκε τη μελετήτρια της ελληνικής λογοτεχνίας και μεταφράστρια του Καβάφη στα ρώσικα, Σόνια Ιλίνσκαγια. Στην Ελλάδα γύρισε το 1975 και εγκαταστάθηκε στην Αθήνα. Το 1963 τιμήθηκε με το πρώτο βραβείο σε διαγωνισμό αντιστασιακού διηγήματος της Επιθεώρησης Τέχνης για το διήγημα  Κορυσχάδες" και με τα διεθνή λογοτεχνικά βραβεία Τολστόι (1978) και Γκόρκι (1979) για τις μελέτες και μεταφράσεις του από τη ρωσική λογοτεχνία και το 1981 με το πρώτο βραβείο μυθιστορηματικής βιογραφίας για Το ψωμί και το βιβλίο: ο Γκόρκι. Το 1985 με το βραβείο Τουμανιάν για το Οι Αρμένηδες: ταξίδι στη χώρα τους και την ιστορία τους'', (Αρμενία, Ερεβάν) που μεταφράστηκε και κυκλοφόρησε στα αρμενικά το 1984. Το 2007 του απονεμήθηκε το μετάλλιο Πούσκιν και το Μεγάλο Κρατικό Βραβείο Λογοτεχνίας για το σύνολο του έργου του το 2001. Ο Μήτσος Αλεξανδρόπουλος τοποθετείται στους Έλληνες συγγραφείς της |μεταπολεμικής περιόδου. Σημαντικό μέρος του έργου του αποτελούν επίσης οι λογοτεχνικές μεταφράσεις και οι βιογραφίες του για Ρώσους συγγραφείς όπως οι Φιοντόρ Ντοστογιέφσκι, Άντον Τσέχωφ, Μαξίμ Γκόρκι, Νικολάι Γκόγκολ, Βλαντίμιρ Μαγιακόφσκι, Όσιπ Μάντελσταμ κ.ά. Με αφορμή τον θάνατό του, η Εταιρεία Συγγραφέων εξέδωσε ανακοίνωση η οποία αναφέρει για τον Αλεξανδρόπουλο: '' στον ακαταπόνητο άνθρωπο των γραμμάτων που εισέφερε σημαντικά σε όλα τα επιμέρους είδη της πεζογραφίας με διηγήματα, μυθιστορήματα, βιογραφίες, και για μισό περίπου αιώνα αποτέλεσε έναν μοναδικό κόμβο μεταξύ της σύγχρονης ελληνικής και της ρωσικής λογοτεχνίας..." Διηγήματά του έχουν μεταφραστεί στα γερμανικά, ιταλικά, βουλγαρικά. Πέθανε στην Αθήνα στις 19 Μαΐου 2008 από καρκίνο.